Viktor Olsen (redaktør)

Viktor Ole OlsenTrykksaken Revolusjonspolitikk og norsk lov, utredninger av Dr. Herman Harris Aall og professor Dr. N. Gjelsvik, Nikolai Olsens Boktrykkeri, Oslo 1932, side 83, angir navnet til Ole Viktor Olsen. Registreringen i Slekt og Datas Gravminnebase angir navnet til Viktor Ole Olsen  (født 23. januar 1908, død 5. august 1981) var en norsk politiker og redaktør, på 1930-tallet sentral i Norges Kommunistiske Parti og en periode redaktør for partiets avis Ny Tid i Trondheim. 

Midt på 1920-tallet var Olsen en av de unge partiet hadde stor tro på, og som ble gitt plass på Kominterns såkalte Lenin-skole i Moskva. Fra 1926 til 1928 gikk han som en av de første norske elevene på Mezjdunarodnaja Leninskaja Sjkola.Side 129, side 371. Ole Martin Rønning: Stalins elever, Universitetet i Oslo 2010

Da han vendte hjem til Norge var han tiltenkt en plass i ledelsen i Norges Kommunistiske Ungdomsforbund, men endte isteden opp i stillingen som omreisende instruktør for partiledelsen og etter hvert distriktssekretær for partiet i Trøndelag.Side 228, side 260. Ole Martin Rønning: Stalins elever, Universitetet i Oslo 2010 Han hadde også jobben som redaktør for avisen Arbeidernes Enhetsfront, organet til den revolusjonære fagopposisjonen (RFO).Side 269. Ole Martin Rønning: Stalins elever, Universitetet i Oslo 2010 Olsen bidro dessuten med stoff til NKPs teoretiske tidsskrift Kommunisten.

Etter den berømmelige Menstad-konflikten ble Olsen sammen med NKPs Johan Strand Johansen tiltalt for å ha ledet kommunistenes virksomhet i forbindelse med konflikten. Olsen ble idømt sju måneders fengselsstraff, Strand Johansen ti.Side 270. Ole Martin Rønning: Stalins elever, Universitetet i Oslo 2010

I 1934 overtok Olsen redaktørtittelen i NKPs Trondheimsavis Ny Tid. Han etterfulgte partiveteranen Knut Olai Thornæs, og Olsen satt som redaktør fram til 1936.Side 263. Ole Martin Rønning: Stalins elever, Universitetet i Oslo 2010

Han beholdt imidlertid kontakten med undervisningsinstitusjonen i Moskva, og begynte etter hvert å fungere som lærer ved Lenin-skolen. Han underviste i flere ulike emner, og var tilknyttet skolen helt til den skandinaviske seksjonen ble nedlagt våren 1937.Side 129. Ole Martin Rønning: Stalins elever, Universitetet i Oslo 2010

Olsen brøt med NKP og Sovjet etter at hans daværende kone, den polske kommunisten Lola, ble rammet i forbindelse med Moskvaprosessene på slutten av 1930-tallet. Hun ble henrettet sammen med hele den illegale ledelsen for det polske kommunistpartiet, som på det tidspunkt
befant seg i Moskva.Side 60, Arvid G. Hansen: «Kaderutdanningen i Moskva», Arbeiderhistorie 1998

 Referanser 

Kategori:Norges Kommunistiske Parti
Kategori:Norske redaktører